### NN 62/2016 (8.7.2016.), Odluka o usvajanju Programa ESIF mikro i mali zaj­movi Hrvatske agencije za malo gospodarstvo, inovacije i investicije

VLADA REPUBLIKE HRVATSKE

1570

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11 i 119/14) i članka 9. stavka 1. Zakona o poticanju razvoja malog gospodarstva (»Narodne novine«, br. 29/02, 63/07, 53/12 i 56/13), Vlada Republike Hrvatske je na sjednici održanoj 6. srpnja 2016. godine donijela

ODLUKU

O USVAJANJU PROGRAMA ESIF MIKRO I MALI ZAJMOVI HRVATSKE AGENCIJE ZA MALO GOSPODARSTVO, INOVACIJE I INVESTICIJE

I.

Usvaja se Program ESIF mikro i mali zajmovi Hrvatske agencije za malo gospodarstvo, inovacije i investicije.

Program iz stavka 1. ove točke sastavni je dio ove Odluke.

II.

Ovlašćuje se i zadužuje Upravni odbor Hrvatske agencije za malo gospodarstvo, inovacije i investicije da u okviru ciljeva i uvjeta utvrđenih Programom iz točke I. ove Odluke samostalno donosi odluke o usvajanju proizvoda (financijskih instrumenata), te druge odluke koje su nužne za provedbu usvojenih proizvoda (financijskih instrumenata).

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/16-04/187

Urbroj: 50301-05/05-16-2

Zagreb, 6. srpnja 2016.

Predsjednik

Tihomir Orešković, v. r.

PROGRAM ESIF MIKRO I MALI ZAJMOVI

Program ESIF (Europski strukturni i investicijski fondovi) mikro i mali zajmovi je namijenjen subjektima malog gospodarstva, a isti se financira iz sredstava Europskog fonda za regionalni razvoj. Na temelju navedenog Programa HAMAG-BICRO će subjektima malog gospodarstva izravno odobravati mikro i male zajmove.

1. CILJ I NAMJENA PROGRAMA

Cilj Programa je kreditiranje mikro, malih i srednjih subjekata malog gospodarstva uz povoljnije uvjete financiranja. Uz smanjenje kamatne stope i smanjenje razine potrebnih sredstava osiguranja cilj je povećati dostupnost zajmova ovoj skupini poduzetnika.

Cilj Programa je financiranje mikro, malih i srednjih subjekata malog gospodarstva u svrhu:

– osnivanja obrta i trgovačkih društava

– modernizacije i proširenja već postojećeg poslovanja

– samozapošljavanja

– zadržavanja postojećih i povećanja broja novih radnih mjesta.

Program je namijenjen financiranju osnovnih sredstava (materijalna i nematerijalna imovina) i/ili obrtnih sredstva za nove poslovne aktivnosti.

Program nije namijenjen za:

• poljoprivredne i ribarske djelatnosti (Uredba Komisije (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore)

• djelatnosti i aktivnosti isključene važećim propisima o potporama male vrijednosti (Uredba Komisije (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore)

• ostale djelatnosti i aktivnosti isključene uvjetima pojedinog proizvoda (financijskog instrumenta).

Zajmovi koji će se izravno odobravati subjektima malog gospodarstva temeljem ovoga Programa sadrže potporu male vrijednosti (de minimis) sukladno Uredbi Komisije (EU) br. 1407/2013 od 18. prosinca 2013. godine.

2. UVJETI DEFINIRANI PROGRAMOM

|  |  |  |
| --- | --- | --- |
| Značajka/Proizvod (financijski instrument) | ESIF mikro zajam | ESIF mali zajam |
| Ciljana skupina | Mikro i mali subjekti malog gospodarstva (uključujući novoosnovane poslovne subjekte) | Mikro, mali i srednji subjekti malog gospodarstva (uključujući novoosnovane poslovne subjekte) |
| Iznos zajma | Od 1.000 EUR do 25.000 EUR | Od 25.000,01 EUR do 50.000 EUR |
| Minimalni rok otplate | 12 mjeseci | 12 mjeseci |
| Maksimalni rok otplate | 5 godina | 10 godina |
| Maksimalni rok otplate za obrtna sredstva | 3 godine | – |
| Kamatna stopa | 0,5 – 1,5% | 0,5 – 1,5% |
| Kamatna stopa za obrtna sredstva | 1,5 – 3,5% | – |
| Naknada za obradu zahtjeva | 0% | 0% |
| Poček | Do 1 godine | Do 1 godine |
| Instrumenti osiguranja | Zadužnice, ostali instrumenti osiguranja prema razini rizika | Zadužnice, ostali instrumenti osiguranja prema razini rizika |

3. ROK VAŽENJA PROGRAMA

Ovaj Program stupa na snagu danom donošenja i važi do iskorištenja sredstava, a najkasnije do 31. prosinca 2020. godine.

62 08.07.2016 Odluka o usvajanju Programa ESIF mikro i mali zaj­movi Hrvatske agencije za malo gospodarstvo, inovacije i investicije

62 08.07.2016 Odluka o usvajanju Programa ESIF mikro i mali zaj­movi Hrvatske agencije za malo gospodarstvo, inovacije i investicije

62 08.07.2016 Odluka o usvajanju Programa ESIF mikro i mali zaj­movi Hrvatske agencije za malo gospodarstvo, inovacije i investicije